b'\n_START_ARTICLE_\nDevet lokov\n_START_PARAGRAPH_\nDevet lokov je izraz, ki je v Starem Egiptu pomenil tradicionalne sovra\xc5\xbenike Egipta. Ljudstva, na katera se je nana\xc5\xa1al, so se s \xc4\x8dasom spreminjala, zato seznam devetih lokov sploh ne obstaja. Na ilustracijah so loki obi\xc4\x8dajno razli\xc4\x8dno oblikovani in vsak od njih pooseblja enega od takrat aktualnih sovra\xc5\xbenikov.\n_START_SECTION_\nFaraon D\xc5\xbeoser\n_START_PARAGRAPH_\nEna od najstarej\xc5\xa1ih upodobitev devet lokov je na kipu sede\xc4\x8dega faraona D\xc5\xbeoserja. Njegove noge slonijo na devetih lokih, ki so takrat pomenili Nubijce.\n_START_SECTION_\nTutankamon\n_START_PARAGRAPH_\nVhod v Tutankamonovo grobnico je bil zvezan z vrvjo in zape\xc4\x8daten z glinastim pe\xc4\x8datom.  Na pe\xc4\x8datu  je upodobljen Anubis, pod njim pa je v dolgi pokon\xc4\x8dni kartu\xc5\xa1i seznam devetih upornih ljudstev.'